
                 București, 28.03.2023
                   Nr.4c-3/92/2023
AVIZ

asupra proiectului de Lege pentru modificarea art.291 alin.(3) lit.m), n), p) şi q) din Legea nr.227/2015 privind Codul fiscal

În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru buget, finanţe şi bănci și Comisiei pentru agricultură, silvicultură, industrie alimentară şi servicii specifice care sunt sesizate în fond, cu proiectului de Lege pentru modificarea art.291 alin.(3) lit.m), n), p) şi q) din Legea nr.227/2015 privind Codul fiscal, transmis cu adresa nr. P.L.x. 94/2023 din 20 februarie 2023, înregistrat la comisie sub nr.4c-3/92/2023 din 20 februarie 2023.


Consiliul Economic și Social, prin adresa nr.7478/29.11.2022 avizează favorabil proiectul de act normativ cu observații.


Consiliul Legislativ, cu avizul nr.1330/05.12.2022, avizează favorabil propunerea legislativă cu observații și propuneri.


Senatul, în calitate de primă Cameră sesizată, a adoptat proiectul de lege în ședința din 15 februarie 2023.


Proiectul de lege are ca obiect de reglementare modificarea art.291 din Legea nr.227/2015, în sensul instituirii unor măsuri astfel încât şi masa lemnoasă sub diverse forme să poată fi livrată în aceleaşi condiţii ca lemnul de foc către persoane fizice/persoane juridice sau alte entităţi, indiferent de forma juridică de organizare a acestora, inclusiv şcoli, spitale, dispensare medicale şi unităţi de asistenţă socială.


Examinarea proiectului de lege a avut loc în ședința comisiei din 28 martie 2023.


În urma dezbaterilor și a opiniilor exprimate, membrii comisiei au hotărât, cu unanimitate de voturi, avizarea favorabilă a proiectului de Lege pentru modificarea art.291 alin.(3) lit.m), n), p) şi q) din Legea nr.227/2015 privind Codul fiscal cu amendamente admise  prevăzute în anexa care face parte integrantă din prezentul aviz.

Prin obiectul de reglementare și conținutul său proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Sándor BENDE

Consilier parlamentar, Narcis-Ionel Rebedea
Anexa 
AMENDAMENTE ADMISE
	Nr. crt.
	Text adoptat de Senat
	Amendamente adimse/autor
	Motivare

	1. 
	Titlul Legii

Lege   pentru modificarea art.291 alin.(3) lit.m), n), p) şi q) din Legea nr.227/2015 privind Codul fiscal
	Nemodificat
	

	2. 
	Art.I.- La articolul 291 alineatul (3) din Legea nr.227/2015 privind Codul fiscal, publicată în Monitorul Oficial al României, Partea I, nr.688 din 10 septembrie 2015, cu modificările şi completările ulterioare, literele m), n), p) şi q) se modifică şi vor avea următorul cuprins:
	Art.I Nemodificat
	

	3. 
	,,m) livrarea de lemn de foc către persoanele fizice, sub formă de trunchiuri, butuci, vreascuri, ramuri sau sub forme similare, care se încadrează la codurile NC 4401 11 00 şi 4401 12 00; a masei lemnoase sub formă de rumeguş, deşeuri şi resturi de lemn, tocătură provenită din lemn, aglomerate sub formă de pelete din lemn, brichete din lemn sau sub forme similare, care se încadrează la codurile NC 4401 31

4401 32 00; rumeguş, deşeuri şi resturi de lemn neaglomerate, care se încadrează la codurile NC 4401 41 00,4401 49 00;
	m) Nemodificat
	

	4. 
	n) livrările de lemn de foc, sub formă de trunchiuri, butuci, vreascuri, ramuri sau sub forme similare, care se încadrează la codurile NC 4401 11 00 şi 4401 12 00; a masei lemnoase sub formă de rumeguş, deşeuri şi resturi de lemn, tocătură provenită din lemn, aglomerate sub formă de pelete din lemn, brichete din lemn sau sub forme similare, care se încadrează la codurile NC 4401 31 00, 4401 32 00; rumeguş, deşeuri şi resturi de lemn neaglomerate, care se încadrează la codurile NC 4401 41 00, 4401 49 00, realizate către persoane juridice sau alte entităţi, indiferent de forma juridică de organizare a acestora, inclusiv şcoli, spitale, dispensare medicale şi unităţi de asistenţă socială;
	n) Nemodificat
	

	5. 
	p) livrarea şi/sau instalarea de panouri fotovoltaice, panouri solare termice, pompe de căldură, precum şi sisteme de încălzire de înaltă eficienţă, cu emisii scăzute, care se încadrează în valorile de referinţă pentru emisiile de particule stabilite în anexa V la Regulamentul (UE) 2015/1.189 al Comisiei din 28 aprilie 2015 de punere în aplicare a Directivei 2009/125/CE a Parlamentului European şi a Consiliului în ceea ce priveşte cerinţele de proiectare ecologică aplicabile cazaneior cu combustibil solid şi în anexa V la Regulamentul (UE) 2015/1.185 al Comisiei din 24 aprilie 2015 de punere în aplicare a Directivei 2009/125/CE a Parlamentului European şi a Consiliului în ceea ce priveşte cerinţele în materie de proiectare ecologică aplicabile aparatelor pentru încălzire locală cu combustibil solid şi cărora li s-a atribuit o etichetă energetică a Uniunii Europene pentru a demonstra întrunirea criteriului menţionat la art.7 alin.(2) din Regulamentul (UE) 2017/1.369 al Parlamentului European şi al Consiliului din 4 iulie 2017 de stabilire a unui cadru pentru etichetarea energetică şi de abrogare a Directivei 2010/30/UE, destinate locuinţelor, inclusiv a kiturilor de instalare, precum şi a tuturor componentelor necesare achiziţionate separat;
	p) Nemodificat

	

	6. 
	q) livrarea şi/sau instalarea de panouri fotovoltaice, panouri solare termice, pompe de căldură, precum şi sisteme de încălzire de înaltă eficienţă, cu emisii scăzute, care se încadrează în valorile de referinţă pentru emisiile de particule stabilite în anexa V la Regulamentul (UE) 2015/1.189 al Comisiei şi în anexa V la Regulamentul (UE) 2015/1.185 al Comisiei şi cărora li s-a atribuit o etichetă energetică a Uniunii Europene pentru a demonstra întrunirea criteriului menţionat la art.7 alin.(2) din Regulamentul (UE) 2017/1.369 al Parlamentului European şi al Consiliului, inclusiv a kiturilor de instalare, precum şi a tuturor componentelor necesare achiziţionate separat, destinate clădirilor administraţiei publice centrale sau locale, clădirilor entităţilor aflate în coordonarea/subordonarea acestora, cu excepţia societăţilor comerciale.”
	q) Nemodificat


	

	7. 
	Art.II.- (1) Sintagmele utilizate la art.291 alin.(3), lit.p) şi q) din Legea nr.227/2015 privind Codul fiscal, cu modificările şi completările ulterioare, au următorul înţeles:
	Art.II.  Nemodificat


	

	8. 
	1. înaltă eficienţă - clasă de randament energetic sezonier aferent încălzirii incintelor minim B, conform anexei II la Regulamentul delegat nr.811/2013 al Comisiei de completare a Directivei 2010/3O/UE a Parlamentului European şi a Consiliului în ceea ce priveşte etichetarea energetică a instalaţiilor pentru încălzirea incintelor, a instalaţiilor de încălzire cu funcţie dublă, a pachetelor de instalaţie pentru încălzirea incintelor, regulator de temperatură şi dispozitiv solar şi a pachetelor de instalaţie de încălzire cu funcţie dublă, regulator de temperatură şi dispozitiv solar.
	1. Nemodificat


	

	9. 
	2. Kit-uri de instalare - ansamblul pieselor comercializate împreună în scopul furnizării unui sistem funcţional şi care poate conţine:

a) Kit Panouri fotovoltaice - Panou fotovoltaic, invertor, modul comandă, optimizatoare, sisteme de fixare, cablaj şi conectică, tablou electric, disjunctoare, cutie contor, contor electric, iar în cazul sistemelor off-grid, bateriile;

b) Kit Panouri solare termice - Panou solar termic, sisteme de fixare, sisteme de control şi automatizare, boiler, pompe, vas de expansiune, aerisitor automat, antigel solar. Nu include tubulatura de conectare la radiatoare sau încălzire în pardoseală şi nu include radiatoare;

c) Kit Pompă de căldură - Pompa de căldură aer-aer, aer-apă sau sol-apă, sisteme de fixare, sistem de control şi automatizare, boiler, pompe, vas de expansiune, aerisitor automat, tubulatura şi conectica pentru conectarea componentelor sistemului. Nu include tubulatura de conectare la radiatoare sau încălzire în pardoseală şi nu include radiatoare;

d) Kit pentru sistemele de încălzire pe combustibil solid - aparat pentru încălzire locală cu focar închis, sisteme de fixare, puffer, boiler, vas de expansiune, pompe, sisteme de control şi automatizare, tubulatura şi conectica pentru conectarea componentelor sistemului. Nu include tubulatura de conectare la radiatoare sau încălzire în pardoseală şi nu include radiatoare.
	2. Nemodificat

a) Nemodificat

b) Nemodificat

c) Nemodificat

d) Nemodificat


	

	10. 
	3. componente necesare achiziţionate separat - componentele prevăzute la lit.a)-d) achiziţionate în condiţiile prezentei legi.
	3.Nemodificat


	

	11. 
	4. locuinţe - locuinţe sau condominii, astfel cum sunt definite la art.2 lit.a) şi lit.i) din Legea locuinţei nr. 114/1996, republicată, cu modificările şi completările ulterioare, fie că se află în proprietatea unei persoane fizice sau a unei persoane juridice.
	4.Nemodificat


	

	12. 
	(2) Pentru a beneficia de prevederile art.291 alin.(3), lit.p) şi q) din Legea nr.227/2015, cu modificările şi completările ulterioare, cumpărătorii au obligaţia de a depune o declaraţie pe propria răspundere conform modelului prevăzut în anexa la prezenta lege.
	(2) Pentru a beneficia de prevederile de la art. 291, alin. (3), literele p) și q) din Legea nr. 227/2015, cumpărătorii persoane juridice au obligația de a depune o declarație pe propria răspundere conform modelului prevăzut în anexa la prezenta lege. 
Autori: Cristina-Mădălina Prună USR), Bende Sandor (UDMR),
 Alfred Simonis (PSD)
	Declarația pe propria răspundere se justifică în situația în care este necesară aplicarea pe lanț a reducerii TVA de la societate comercială până la clientul final beneficiar. 

De asemenea modelul de declarație nu trebuie să conțină adresa exactă a beneficiarului deoarece unele companii pot cumpăra pe stoc astfel de produse urmând ca ulterior să le comercializeze cu acest scop.

În situația în care această declarație ar fi extinsă și la persoanele fizice s-ar adăuga un element birocratic în plus iar măsura de reducere a TVA-ului are ca principal obiectiv creșterea eficienței energetice și a capacității instalată în producția de energie pentru prosumatori.

	13. 
	(3) Prevederile prezentei legi se aplică şi în cazul achiziţionării de componente pentru repararea/extinderea sistemelor prevăzute la art.291 alin.(3) lit.p) şi q) din Legea nr.227/2015, cu modificările şi completările ulterioare, cu respectarea prevederilor alin.(2).
	(3) Nemodificat


	

	14. 
	Art.III.-Prin derogare de la prevederile art.4 alin.(l) din Legea nr.227/2015 privind Codul fiscal, cu modificările şi completările ulterioare, prezenta lege intră în vigoare la 3 zile de la publicarea în Monitorul Oficial al României, Partea I.
	Art.III  Nemodificat


	

	15. 
	Anexa 
(vezi pag. 7)
	Anexa se modifică și va avea următorul cuprins:
Autori: Cristina-Mădălina Prună (USR), Bende Sandor (UDMR), 
Alfred Simonis (PSD)
(vezi pag.8)
	


ANEXĂ
	Declarație pe propria răspundere

 Subsemnatul(a), 

(Se bifează opțiunea corespunzătoare)

[ ] Persoană fizică – _________________________ (Nume, prenume), identificat prin CI/BI Seria ___ și Nr. ______

[ ] Persoană juridică - _______________________ (Nume, prenume) în calitate de administrator / reprezentant legal al ________________________, cu sediul în localitatea ________, str. ______, nr. _____, județul _______/municipiul_____________, sectorul_______, CIF/CUI nr.________, identificat prin CI/BI Seria ______ și Nr. _________, 

Cunoscând prevederile art. 326 din Codul penal cu privire la falsul în declarații, declar pe propria răspundere că achiziționez produsele cu cotă redusă de TVA, în conformitate cu prevederile Art. 291, alin. (3), lit. p) / q) din Legea nr. 227/2015 privind Codul fiscal, cu modificările și completările ulterioare, pentru 

(se bifează opțiunea corespunzătoare)

[ ] instalare

[ ] revânzare și instalare

în imobilul situat la adresa

______________________________________________________________________________ (Adresa completă a imobilului).

Destinația imobilului este:

(se bifează opțiunea corespunzătoare)

[ ] locuință (Art. 291, alin. (3), lit. p) )

[ ] clădire destinată administraţiei publice centrale sau locale / clădire destinată entităţilor aflate în coordonarea/subordonarea acestora, cu excepţia societăţilor comerciale. (Art. 291, alin. (3), lit. q) )

Nume și prenume în clar ____________________________________

Semnătură _____________________

Data _______________________




ANEXĂ

	Declarație pe propria răspundere

 Subsemnatul(a), 

 Persoană juridică - _______________________ (Nume, prenume) în calitate de administrator / reprezentant legal al ________________________, cu sediul în localitatea ________, str. ______, nr. _____, județul _______/municipiul_____________, sectorul_______, CIF/CUI nr.________, identificat prin CI/BI Seria ______ și Nr. _________, 

Cunoscând prevederile art. 326 din Codul penal cu privire la falsul în declarații, declar pe propria răspundere că achiziționez produsele cu cotă redusă de TVA, în conformitate cu prevederile Art. 291, alin. (3), lit. p) / q) din Legea nr. 227/2015 privind Codul fiscal, cu modificările și completările ulterioare, pentru 

(se bifează opțiunea corespunzătoare)

[ ] instalare

[ ] revânzare și instalare

Destinația imobilului este:

(se bifează opțiunea corespunzătoare)

[ ] locuință (Art. 291, alin. (3), lit. p) )

[ ] clădire destinată administraţiei publice centrale sau locale / clădire destinată entităţilor aflate în coordonarea/subordonarea acestora, cu excepţia societăţilor comerciale. (Art. 291, alin. (3), lit. q) )

Nume și prenume în clar ____________________________________

Semnătură _____________________

Data _______________________

